་དགེའི་ལས་རྣམས་དུག་བཞིན་སྤོངས།།སྔར་བྱས་ཀྱི་ལས་ལ་བཤགས་སྡོམ་གྱིས།།ལས་རྣམ་དཀར་ཚོགས་རྣམས་འབད་པས་སྒྲུབས།།གཞན

དགེ་བ་སྒྲུབ་ལ་ཡི་རང་ཕུལ།།མ་འགྲོ་དྲུག་ཡོངས་ལ་སྙིང་རྗེ་སྙོམས།།སྒོ་གསུམ་གྱི་ཕན་འདོགས་ཅི་ནུས་སྦུབས།།ལུས་ཐ་མལ་མ་སྡོད་ཕྱག་བསྐོར་རེམ།།ངག་ལང
གཏམ་མ་མང་ཁ་བཏོན་འབྲངས།།སེམས་ཡིན་པར་མ་བཏང་ནང་དུ་ཁུག།མོས་གུས་དང་སྙིང་རྗེ་བྱང་སེམས་སྒོམས།།དུས་རྒྱུན་དུ་མ་བརྗེད་དྲན་ཤེས་བརྟེན།།ཅི་བྱེད་ཀུན་དགེ་བའི་
ལམ་ལ་འསྒྱུར།།དགེ་ཚོགས་རྣམས་རྣམ་མཁྱེན་རྒྱུ་རུ་བསྔོས།།ཁྱེད་དེ་ལྟར་མཛད་ན་སྐལ་པར་ལྡན།།གཏན་འདུན་མ་ལེགས་པའི་ཕོ་རྒོད་ལགས།།ཚིག་དེ་སྐད་པདྨ་བི་ཛ་ཡས།།གཙག།།
བཀྲ་ཤིས་ལྷུན་པོའི་ཞོལ་དུ་སྨྲས།།དགེ་དེས་ཀྱང་རྨུ་རྒོད་འགྲོ་བ་རྣམས།།བློ་དམ་པའི་ཆོས་སུ་འགྲོ་བར་ཤོག།དོན་གཉིས་མཐར་ཕྱིན་ཤཱཀྱའི་སྲས་པོ་ཡིས།།མཛོད་ལྔའི་ཤིང་རྟར
མི་བསྙེངས་སེང་གེའི་སྒྲས།།ཆེས་ཆེར་བསྔགས་པ་དོན་གྱི་ཐམས་ཅད་མཁྱེན།།བློ་གྲོས་མཐའ་ཡས་ཞབས་པད་གཙུག་ན་མཆོད།།དམ་པའི་བཤེས་གཉེན་མང་པོས་རྗེས་བཟུང
ཞིང་།།གསར་རྙིང་གདམས་པའི་བདུད་རྩི་མང་ཐོས་ཀྱང་།།རང་རྒྱུད་ཤིང་རྟར་མ་རུང་གྱུར་པ་ཡི།།དམན་པ་བདག་གིས་བསླབ་བྱ་ཇི་ལྟར་འདོམས།།འོན་ཀྱང་ཆོས་གྲོགས་དམ

པའི་གསུང་བསྐུལ་ངོར།།གང་དྲན་འཆལ་ཚིག་མདོ་ཙམ་གསོལ་འདིར་དགོངས།།ཀྱེ་མ་དེང་སང་སྐྱིགས་ལྔའི་མཐའ་ལ་ཐུག།མི་བསུན་སྐྱེ་བོ་བསམ་སྦྱོར་ཕྱིན་ཅི་ལོག།དྲང་པོར
མི་གནས་གཡོ་སྒྱུ་བསྤུ་བྲིད་མཁན།།ལོག་སྤྱོད་སྣ་དགུས་རང་གཞན་ཕུང་ལ་སྦྱོར།།དེ་ཡིས་དཀར་ཕྱོགས་ལྷ་ཀླུ་འཁྲུགས་པའི་ལྟས།།ནད་མུག་མཚོན་འཁྲུགས་འབྱུང་བཞིའི་འཇིགས
པ་སོགས།།མི་རུང་ལྟས་ངན་གནོད་པ་སྤྲིན་བཞིན་འདུ།།འགྲོ་བའི་བདེ་སྐྱིད་པད་ཚལ་བུམ་ལ་ཉེ།།ཚུལ་འདིར་གཟིགས་དང་ངེས་འབྱུང་མི་འཕེལ་ལམ།།ཐུབ་བསྟན་ལུང་རྟོགས་སྙིང
པོ་བཤད་སྲུབ་གཉིས།།རང་གར་བོར་ནས་འདོད་ཡོན་འདུ་འཛིགཉེར།།བདག་བསྟོད་གཞན་སྨོད་འགྲན་སེམས་དུག་ཆུས་མྱོས།།ཕྱོགས་འཛིན་ཆགས་སྡང་སྡེ་འཁྲུགས་རྩོད་པ་སྤེལ།།
རང་འདོད་ཕྲག་བཅུག་གཞན་ཕན་ཡིན་པར་རློམ།།ལྟ་བ་ཁ་ཁྱེར་དྲེད་པོས་རྒྱལ་ཁམས་གང་།།ཐུབ་བསྟན་ཉིན་བྱེད་ནུབ་རིང་གཞོལ་ལ་ཉེ།།ཚུལ་འདིར་གཟིགས་དང་སྐྱོ་བ་མི་འཕེལ
ལམ།།དལ་འབྱོར་རྟེན་རྙེད་དམ་པའི་བཤེས་དང་མཇལ།།ཟབ་རྒྱས་གདམས་པའི་སྨན་མཆོག་ཐོབ་ནའང་།།ཉམས་སུ་མ་ལོན་མི་ཚེ་ཕལ་ཆེར་ཟད།།འཆི་བདག་ཆུ་སྲིན་ཁ་རུ་ཆུད་ལ་

ཉེ།།བསགས་པའི་ནོར་དང་མཐུན་པའི་གཉེན་གྲོགས་དང་།།བརྩེགས་པའི་མཁ་དང་འབྲེལ་བའི་ཡོན་བདུག་སོགས།།ཐམས་ཅད་བོར་ནས་གཅིག་པུར་འགྲོ་བའི
དུས།།བདག་ལ་སང་ཙམ་འབྱུང་ངམ་སུ་ཡིས་ཤེས།།བློ་འདི་ནང་དུ་བཀུགས་ཏེ་མ་བལྟས་ན།།བྱས་ལོ་ཐོས་ལོས་རང་མགོ་འཁོར་ཉེན་གདའ།།རང་དབང་ཡོད་ཚེ་ཆོས་ཤིག་མ
འགྲུབ་ན།།དབང་མེད་ན་འཆིའི་གཏུག་ཚེ་ཅི་བྱར་ཡོད།།དལ་བའི་དུས་སུ་བརྩོན་པ་མ་བསྐྱེད་ན།།བྲེལ་བའི་དུས་སུ་འགྱོད་པས་ཅི་ལ་ཕ་ན།།འཇིག་རྟེན་བྱ་བཞག་ཆུ་ཡི་གཉེར་མ་འདྲ།།
སྔ་མ་མ་ཟིན་ཕྱི་མས་བརྩེགས་མར་ནོན།།ཤི་ཤིར་སྒྲུབ་ཀྱང་དེ་ལ་ཟིན་པ་མེད།།ནམ་བཞག་ཚེན་ཟིན་པ་ཆོས་ཉིད་ཡིན།།བློ་ཆུང་ཚིག་གིས་ཕན་བཏགས་གནོད་པའི་རྒྱུ།།ཟེར་ཚད་ཁ་ལ
ཉན་ན་འགྲུབ་དུས་ཅི།།གང་བྱུང་ཆོག་ཤེས་རང་ཐག་མཆོད་ན།།དགོས་དགོས་དྲ་བའི་མིག་འདྲ་ཟད་པ་མེད།།ཐམས་ཅད་ཚང་ནས་སྒྲུབ་པ་བྱ་སྙོམས་ཏེ།།འཆི་བདག་བདུད་ཀྱིས་ཕྱི
བཞག་ཅང་གཏོང་ངམ།།གངས་ལྗོངས་འདི་ན་ཕྱུག་རྫི་རྒན་པོ་ཡན།།འཇིག་རྟེན་གྱི་མར་ཆོས་ཀྱིས་ཕན་ནོ་ཞེས།།སྤོགས་མོད་ལག་ལེན་སྡིག་ལ་འཕུལ་བ་འདི།།སྙིང་ནས

འཆི་བ་མ་དྲན་ཁོ་ནས་ལན།།མན་ངག་གནད་གཟེར་སྙི་ལ་མ་གདབ་ན།།ཞུས་ཞུས་ཐོབ་ཐོབ་ཙམ་གྱིས་ཕན་མི་ཐོག།ཁམས་གསུམ་འཁོར་བའི་རྒྱ་མཚོ་གཏིང་རེ་ཟབ།།རིགས་དྲུང་།
འཁྲུལ་བའི་གཡང་ས་ངོས་རེ་གཟར།།བདུད་བཞི་འཇིགས་པའི་ཆུང་འབྲང་གཱརྨྨར་རཾ་དཀའ།།གཟུང་འཛིན་ཞེན་པའི་བག་ཆགས་འཐས་རེ་ཆེ།།དེ་ཕྱིར་རང་མགོ་རང་གིས་མ་བསྐོར་བར།།
སྙིང་ནས་ཡང་དག་ཆོས་ཤིག་མཛད་འཚལ་ལོ།།རྒྱལ་བའི་ཆོས་ཕུང་བརྒྱད་ཁྲི་་ཞི་སྟོང་པོ།།འགྲོ་རྒྱུད་ཉོན་མོངས་ཏེ་སྙེད་གཉེན་པོར་གསུངས།།ཉོན་མོངས་ཀུན་གྱི་རྩ་བ་བདག་འཛིན།
ཡིན།།བདག་འཛིན་འདུལ་ལ་ཆོས་ཕུར་བརྒྱད་ཁྲི་འདུས།།རང་རྒྱུད་ཉོན་མོངས་བདག་འཛིན་ཞུལ་འདུག་ན།།ལྷ་སྤྱོད་གྲུབ་མཐའ་ཇི་ལྟར་གནས་ཀྱང་རུང་།།ངེས་པར་ཡང་དག་ལམ་
དུ་ཆུད་པ་ཡིན།།རང་རྒྱུད་མ་དུལ་ཐེག་དགུའི་ཆོས་ཤེས་ཀྱང་།།གནད་ཀྱིས་ཕན་མེད་ལེགས་པའི་སྐར་མས་ཀྱང་།།སྡེ་སྣོད་བཅུ་གཉིས་བློ་ནས་འཆད་ཅེས་གྲགས།།གནད་དུ་སོང
མེད་ཀན་མ་ཐིག་འདི་ཁོ་ན།།ལེགས་པར་ཤེས་ནས་རང་རྒྱུད་བརྟག་པ་གཅེས།།སྟོན་མཆོག་མཉམ་མེད་ཤཱཀྱའི་སྲས་པོས་ཀྱང་།།འཁོར་ལོས་བསྒྱུར་བའི་རྒྱལ་སྲིད་ཡོངས་བཏང

ནས།།ངེས་འབྱུང་དཀའ་སྤྱད་བྱང་ཆུབ་བདུད་རྩི་བརྙེས།།དེ་བཞིན་སངས་རྒྱས་གཉིས་པ་པདྨ་འབྱུང་།།བཀའ་གདམས་བསྟན་པའི་ཆུ་མགོ་ཨ་ཏི་ཤ།།སྒྲུབ་བརྒྱད་དབྱེ་བའི
འབྱུང་ཁུང་མར་མི་དྭགས།།འོད་གསལ་བསྟན་པའི་ཤིང་རྟ་ཀུན་མཁྱེན་སོགས།།གྲངས་ལྗོངས་བཤད་སྒྲུབ་བསྟན་པའི་མངའ་བདག་ཀུན།།ཚེ་འདིར་མ་ཆགས་ཞི་བའི་ནགས་སུ
གཤེགས།།གཅིག་པུར་དཀའ་སྦྱང་སྦུབ་པའི་རྒྱལ་མཚན་བཙུགས།།མཁྱེན་རྟོགས་ཀློང་གྱུར་དོན་བརྒྱུད་རྒྱལ་ས་ཟིན།།དོན་གཉིས་མཐར་ཕྱིན་གཞན་ཕན་ཕྲིན་ལས་རྒྱུན།།མཁའ
མཉམ་བརྡལ་བ་ཁོ་ནའི་རྣམ་ཐར་ལས།།ཚེ་འདིའི་ཕུན་ཚོགས་སྙན་གྲགས་སྒྲུབ་པའི་ཚུལ།།འདུག་གམ་མི་འདུག་ལེགས་པར་སོམས་དང་གསལ།།མགོན་པོ་མཆོག་རྣམས་གདོད་མ
དབྱིངས་གཤེགས་ཀྱང་།།གདམས་པའི་གནད་རྣམས་བརྩེ་བས་ཤུལ་དུ་བཞག།བཤད་རྒྱུད་ཚིག་གི་དད་པ་མ་ཡལ་ཞིང་།།དོན་བརྒྱད་བྱིན་རྨྱ་བླ་རོ་བཅུད་མ་ཉམས་པའི།།ཞལ་བཟང
ཡིད་ཀྱི་གདུང་སེལ་བདུད་རྩིའི་ཆག།མཚུངས་མེད་བླ་མའི་ཞལ་ལུང་ཁོ་ན་ཡིན།།ཅིག་ཅར་བ་དང་རིམ་གྱིས་པ་ལ་སོགས།།གང་ཟག་བློ་ཡི་རིམ་པ་མི་འདྲ་ཡང་།།ཀུན་ཀྱང་བདེ

གཤེགས་སྙིང་པོ་ཅན་ཡིན་ཕྱིར།།མྱུར་བྲལ་ཙམ་ལས་མཐར་ཐུག་དོན་ལ་གཅིག།དེ་ཕྱིར་སྙིང་ནས་བརྩོན་པས་སྒོམ་ནུས་ན།།རྒྱུད་ནས་བཤད་པའི་ཡོན་ཏན་ཇི་སྙེད་པ།།ངེས་པར་རང་གི།།
རྒྱུད་ལ་སྐྱེ་བར་འགྱུར།།དེ་ཡང་ལོ་ཟླ་ཞག་དུས་ཙམ་གྱིས་མིན།།སྒྲུབ་མཐརའ་དམ་བཅའ་འཆི་དང་མཉམ་པར་དགོས།།མངོན་དུ་མ་གྱུར་བར་དུ་སྒོམ་པ་གལ།།ཁ་ཅིག་རྫོགས་ཆེན་ནམ
མཁའི་རྣལ་འབྱོར་ལ།།ཐུན་དང་ཐུན་མཚམས་ཡེ་ནས་མེད་དོ་ཞེས།།ཡིད་དཔྱོད་ཚིག་གི་གོ་བར་གདེང་འཆའ་ནས།།རང་རྒྱུད་ཐམ་པ་དང་དུ་ལུས་པ་མང་།།རྫོགས་ཆེན་ནམ་མཁའི
རྣལ་འབྱོར་ཞེས་པ་དེ།།རྣམ་ཤེས་ལས་འདས་ཡེ་ཤེས་ཆེན་པོའི་ངང་།།འཁོར་འདས་རྟོག་པའི་སྤྲིན་ཚོགས་རང་དེངས་པས།།ཉིན་མོ་གཟུང་འཛིན་རྣམ་རྟོག་མི་གཡོ་ཞིང་།།མཚན
མོ་འཁྲུལ་པའི་རྨི་ལམ་མེ་འཆར་བར།།ཉིན་མཚན་རིས་མེད་འོད་གསལ་ཆེན་པོའི་ངང་།།མཉམ་པར་བཞག་དང་མ་བཞག་མེད་པ་ཡི།།དགོངས་པ་ཐུན་མཚམས་འདས་ལ་ཟེར
བ་ཡིན།།དེ་འདྲའི་གདེར་ཚད་འདུག་གམ་རང་ལ་སོམས།།ཐོག་མེད་ནས་གོམས་མ་རིག་གཟུང་འཛིན་མཐུས།།བསྐྱེད་པའི་འཁྲུལ་སྣང་ཤིན་ཏུ་མི་བཟད་འདི།།ངོ་ཤེས་ཙམ་གྱིས

བཟློག་པར་མི་ནུས་པས།།ཉམས་ལེན་ཐུན་དུ་བཅད་ལ་སྒོམ་པ་ག་ལ།།དེ་ཡང་སེམས་ཉིད་ཟབ་ལ་བརྟག་དཀའ་ཞིང་།།སྣ་ཚོགས་ཉམས་ཀྱི་འཆར་སྒོ་བསམ་མི་ཁྱག།
འདྲ་བ་འདྲ་བའི་མགོ་སྐོར་མང་བས་ན།།གང་ཤར་མ་ཞེ་ན་རང་གྲོལ་ལམ་ཁྱེར་གཅེས།།བློ་ཆུང་ཁ་ཅིག་ཉམས་ཀྱི་མགོ་འཁོར་ནས།།ཡེ་ཤེས་མངོན་བྱས་སྒོམ་མི་དགོས་ཞེས་སྨྲ།།མི
དགོས་སྙམས་པའི་བློ་དེ་དགོས་པའི་རྟགས།།དོན་གྱི་ཡེ་ཤེས་མཐོང་ལམ་ཁོ་ན་ཡིན།།མཐོང་ལམ་ཡོན་ཏན་བརྒྱ་ཕྲག་བཅུ་གཉིས་པོ།།རང་ལ་འདུག་གམ་ལེགས་པར་བསམ་གཞིག།
ཐོངས།།དོན་དམ་བདེན་པ་གཤིས་ཀྱི་གནས་ལུགས་མཆོག།མངོན་དུ་གྱུར་ན་རང་རྩལ་སྙིང་རྗེའི་ཤུགས།།མ་འབད་རང་གིས་ཤར་མོད་དང་པོ་པས།།སྟོང་འཛིན་ཁོ་ནའི་ཕྱོགས་སུ།
མི་འཆེལ་བར།།སྙིང་རྗེ་འབའ་ཞིག་ཐུན་དུ་བཅད་ལ་སྒོམས།།སྟོང་ཉིད་སྙིང་རྗེ་ཟུང་དུ་འབྲེལ་པ་འདི།།བཚུགས་མེད་རྒྱལ་བ་དགྱེས་པའི་ལམ་མཆོག་ལགས།།གནང་འདི་མེད།
ན་སྟོང་ལྷའི་ཟད་ཁམས་དང་།།སྒོམ་སྒོམ་བཟླས་བཟླས་མངོན་ཤེས་རྫུ་འཕྲུལ་སོགས།།ལྟར་སྡང་ཡོན་ཏན་རྣམ་པ་ཅི་ཡོད་ཀྱང་།།ཡང་དག་ཐེག་ཆེན་ལམ་དུ་འགྲོ་མི་སྲིད།།དེ་ཕྱིར

སྦྲུལ་བཟང་ཟར་པ་དོན་གཉེར་ཁྱེད།།འབྱོན་ནམ་བཞུགས་སམ་ཇི་ལྟར་མཛད་ཀྱང་རུང་།།ཉམས་ལེན་སྙིང་པོ་སྟོང་ཉིད་སྙིང་རྗེ་གཉིས།།སྐད་ཅིག་ཙམ་ཡང་འབྲལ་བ་མེད་པར
མཛོད།།གེགས་སེལ་པོག་འདོན་གནད་ཀྱི་གདམས་པའི་ཕུལ།།ཀུན་གོ་གཅིག་ཆོད་བླ་མར་མོས་གུས་ཡིན།།བླ་མ་སངས་རྒྱས་དངོས་སུ་མཐོང་མཆིན།།ཟབ་གསང་རྟོག་པའི
ཡོན་ཏན་འབྲད་མེད་སྐྱེ།།གེགས་དང་གོ་ལས་ནམ་ཡང་ལྡང་མི་འགྱུར།།དོན་དམ་རང་ངོ་སྤྲོད་པའི་བླ་མ་དེ།།མདོ་རྒྱུད་ཀུན་ནས་སངས་རྒྱས་དངོས་སུ་བསྟན།།སྐྱེ་བོའི་གཙུག
གམ་སྤྲིང་གི་དབུས་ཉིད་དུ།།ལན་གཅིག་སྒྲོམ་ཡང་བསོད་ནམས་དཔག་མེད་ཐོབ།།རབ་འབྱམས་རྩ་གསུམ་རྒྱལ་བའི་འཁོར་ལོའི་སྤྲིན།།ཞི་དང་ཁྲོ་བོའི་རྣམ་འགྱུར་ཇི་སྙེད་པ།
བསྔའི་བྱེད་པོ་བླ་མ་རྡོ་རྗེ་སེམས།།དངོས་ཡིན་ཐ་མལ་མི་རུ་མ་བཟུང་ཤིག།སྣང་སྲིད་བླ་མར་ཤེས་པ་ལྟ་བའི་རྩེ།།ཐུགས་ཡིད་དབྱེར་མེད་བསྲེ་བ་སྒོམ་གྱི་བཅུང་།།འབྲལ
མེད་མོས་གྲས་རྒྱུན་བསྲིང་སྤྱོད་པའི་སྲོག།རང་སེམས་བླ་མར་རྟོགས་ན་འབྲས་བུ་ཡིན།།དེ་ཕྱིར་ལྟ་སྒོམ་སྤྱོད་འབྲས་སྙིང་པོའི་སྲོལ།།བླ་མ་སྒྲུབ་ལ་མ་འདུས་མེད་པས་ན།།

ཙ་བ་ཆུབ་བློ་ཡི་སྤོས་པ་ཀུན་སྦྱངས་ལ།།བླ་མར་མོས་གུས་ཁོ་ནར་ཚིག་དྲིལ་མཛོད།།དེ་སྐད་རང་བྱུང་པདྨའི་སྒྲུབ་གནས་མཆོག།བདེ་ཆེན་འོད་གསལ་ཕུག་གི
བླབྲག་སྐྱིབས་ནས།།དམ་པས་རྗེས་བཟུང་ཆོས་མེད་སྙོམས་ལས་མཁན།།འགྱུར་མེད་པདྨ་རྣམ་རྒྱལ་འབོད་དེ་ཡིས།།སྒྲུབ་བླ་ཨཱ་ཡུའི་མཚན་གྱི་བཞེད་སྐོང་དུ།།འཕྲལ་དུ་གང་དྲན
ཤར་མར་བྲིས་ཏེ་ཕུལ།།དགེ་བས་ཚེ་དང་སྒྲུབ་པ་མཉམ་པར་སྟོན།།།དཔལ་གདོད་མའི་མགོན་པོ་མི་གཟུགས་ཅན།།ཕ་བློ་གྲོས་མཐའ་ཡས་ཞབས་ལ་འདུད།།བུ་སྙིང་དང་འདྲ
བའི་ཕྲིན་ལས་པ།།ཁྱེད་སྔོན་ཡང་བསོད་ནམས་བསགས་པའི་མཐུས།།རྟེན་དལ་འབྱོར་ཚང་བའི་མི་ལུས་རྙེད།།རྗེ་མཚན་ལྡན་བླ་མས་རྗེས་སུ་བཟུང་།།ཆོས་ཟབ་རྒྱས་གདམས
པའི་བདུད་རྩི་ཐོབ།།ཚེ་འདི་ལ་མ་ཆགས་ལྷ་ཆོས་མཛད།།གཏན་འདུན་མ་ལེག་པའི་ཕོ་རྒོད་ལགས།།ད་མདོ་ཁམས་སླད་ཀྱི་བཙུན་པ་དང་།།དཔལ་འཕྲུལ་སྣང་གཙུག་ལག་ཁར
དུ་འཕྲད།།དུས་རྒྱུན་རིང་བར་དུ་གྲོགས་སུ་འགྲོགས།།གནས་འོག་མིན་མཆི་མས་ཕུའི་ནགས་ཁྲོད་དུ།།ཆོས་རྩོལ་མེད་ཐེག་པ་ཀུན་གྱི་རྩེ།།དཔལ་ཨ་ཏི་ཡོ་གའི་མན་ངག་བཅུད།།

ཁོང་ལྕེ་བཙུན་བི་མའི་ཟབ་ཏིག་གི།།སྲིན་གྲོལ་གྱི་གདམས་འཚང་སྤུག་ཕུལ།།འདི་སྔོན་སྨོན་ལེགས་པའི་བརྡའ་རུ་ཏོ།།མི་ང་རང་ཞན་ཏེ་བརྒྱུད་པ་བཟང་།།དཔལ་བྲན་ཏུ་བབཟང་པོ་ནཔ
བཟུང་ནས།།མགོན་པདྨ་གྱུར་དབང་ཡན་ཆོད་དུ།།འཕགས་པའི་གང་ཟག་མ་གཏོགས་པ།།སོ་སྐྱེའི་བརྒྱུད་པས་བསླད་པ་མེད།།བུའི་གསོལ་བ་ཐོབ་དང་བྱིན་རླབས་འབྱུང་།།ངེས
འབྱུང་གི་ཕ་མཁར་བརྟན་མཛོད་དང་།།ཚུལ་ཁྲིམས་ཀྱི་ཕུང་པོ་ཅིས་ཀྱང་དག།གཞན་པན་གྱི་བསམ་སྦྱོར་མ་ཉམས་ན།།རྒྱལ་ལུས་ཀྱི་གྲལ་དུ་ཅིས་ཀྱང་ཚུད།།དག་སྡང་གི་བློ་ཁམ་ལོག
ན།།རིམ་གཉིས་ཀྱི་འབྲས་བུ་ཅིས་ཀྱང་འབྱུང་།།ཆོས་བརྒྱད་ཀྱི་དགྲ་བོ་ཆོམ་མཛོད་དང་།།བྱ་བཏང་གི་རྩེ་གཅིག་ཡོང་བར་ངེས།།སྒྲུབ་མཐའ་དེ་འཆི་ལ་གཏོད་མཛོད་དང་།།གྲུབ་གཉིས
ཀྱི་འདོད་པ་འཇོ་བར་ངེས།།རྩོལ་མེད་ཀྱི་མོས་གུས་སྐྱེད་མཛོད་དང་།།དོན་བརྒྱུད་ཀྱི་བྱིན་རླབས་འཕོ་བར་ངེས།།མཐར་འཛིན་གྱི་ལྟང་དོར་མཛོད་དང་།།དབུ་མ་ཡི་བདེན་དོན་མཐོང
ཏེ་མཆི།།ཅིར་སྣང་ཀུན་ཆོས་སྐུར་སྦྱངས་མཛོད་དང་།།ཕྱག་ཆེན་གྱི་དགོངས་པ་རྟོགས་ཏེ་མཆི།།ཡེ་གྲོལ་གྱི་རིག་པ་རྗེན་ལུངད་དང་།།རྫོགས་ཆེན་གྱི་ཡེ་ཤེས་རྟོགས་ཏེ་མཆི།།གཏད་མེད།།

ཀྱི་ཤེས་པརྒྱ་ཡན་འདི།།འཇུར་བུ་ཡི་དྲན་པས་མ་བཙུན་ཨང་།།མཐའ་གྲོལ་གྱི་རིག་པ་ཕྱེམ་བརྡལ་ཉིད།།རོ་དོག་གི་སྲད་བུས་མ་བཅིང་ཨངངོ་།།རྩལ་ཐུགས་རྗེའི་འཆང
ཚུལ་མ་འགགས་པ།།དགག་སྒྲུབ་ཀྱི་བློ་ཡིས་མ་བཅོས་པར།།རང་གྲོལ་གྱི་གནད་ལ་གོམས་མཛོད་དང་།།འོད་གསལ་གྱི་ཉི་མ་ཁོང་ནས་འཆར།།བློ་བདེ་དེ་རྒྱུན་ཆད་མེད་པར་མཆི།།ཚུལ
འདི་སྐད་སྔགས་བཙུན་སྙོམས་ལས་མཁན།།གློ་བག་ཡང་པདྨ་རྣམ་རྒྱལ་གྱིས།།དཔལ་འོག་མིན་མཆིམས་ཕུའི་ནགས་འདབྲ་སུ།།བློར་གང་ཤར་བཀགས་མེད་གླུ་རུ་བླང་།།ཐོགས་དང་
པ་ཅན་གྱི་གཟིགས་མོར་མཛོད།།དགེ་དེས་ཀྱང་འགྲོ་ཀུན་ཡོངས་གྲོལ་ཤོག།